Nordeas ansvarlige fonde må ikke længere købe Nordea-aktier. Det siger chefen for ansvarlige investeringer i Nordea Asset Management, Sasja Beslik, til Svenska Dagbladet. Det sker som følge af bankens involvering i Panama-sagen, der har afsløret omfattende brug af selskaber i skattely formidlet af Mossack Fonseca."Vi investerer i banker. Men Nordea har vi sat på stoplisten nu. Vores forvaltere har siden dag et, hvor det skete, fået besked på, at stoppe handler i Nordea, til vi har forstået, hvad der sker, og hvad de her undersøgelser kommer til at føre til," siger Sasja Beslik, der understreger, at forbuddet kommer til at gælde i mindst et halvt år.Dermed har Nordea bl.a. sat sig selv i selskab med bilproducenten Volkswagen, som fik samme behandling af storbanken efter den famøse diesel-skandale sidste år.Nordeas afdeling for ansvarlige investeringer er nu gået i dialog med Nordeas ledelse."Vi har en meget god dialog med Nordeas ledelse. Jeg har mødt Casper von Koskull og andre i ledelsen flere gange, og vi er formentlig de forvaltere, der stillet de sværeste spørgsmål til dem," siger Sasja Beslik.